Държавен вестник, бр. 70, 2011 г., стр. 19

БРОЙ  70	
Д Ъ Р Ж А В Е Н  В Е С Т Н И К 	
СТР.  19  
„Чл. 25а. (1) До вземането на решение по 
нея заявката може да бъде оттеглена или 
списъкът на стоките и/или услугите да бъде 
ограничен с писмено искане от заявителя. 
(2) Когато заявката е съвместна, искането 
по ал. 1 трябва да бъде подписано от всички 
заявители.
(3) При оттегляне на заявката се издава 
решение за прекратяване на производството 
по заявката, за което се уведомява заявителят. 
(4) За извършеното ограничаване на спи­
съка на стоките и/или услугите заявителят 
се уведомява писмено със съобщение.
Чл. 25б. (1) Постъпилите в срока по чл. 38а, 
ал. 1 ЗМГО възражения се изпращат неза­
бавно на заявителя, като му се предоставя 
едномесечен срок за становище. 
(2) Възражения, постъпили след срока по 
чл. 38а, ал. 1 ЗМГО, не се разглеждат.
(3) В едномесечен срок от изтичането на 
срока по ал. 1 състав на отдела по опозиции 
разглежда възражението и становището на 
заявителя, ако такова е постъпило, и представя 
на експертизния отдел мотивирано заключение 
относно основателността на възражението. 
(4) Когато заключението на отдела по опо­
зиции е за основателност на възражението, 
експертизният отдел изпраща на заявителя 
уведомление за предварителен отказ съгласно 
чл. 23, ал. 1. 
(5) Когато заключението на отдела по опо­
зиции е за неоснователност на възражението, 
производството по заявката продължава по 
реда на чл. 25в.
(6) Лицето, подало възражението, не полу­
чава уведомление за становището на Патент­
ното ведомство по възражението. То може да 
се информира за състоянието на заявката от 
сайта на Патентното ведомство. 
Чл. 25в. (1) В едномесечен срок от изтича­
нето на сроковете по чл. 38а, ал. 1 и чл. 38б 
ал. 2 ЗМГО, когато не е подадено възражение 
или опозиция, или от влизането в сила на 
решение, с което опозицията е отхвърлена 
изцяло или частично като неоснователна, или 
от представеното заключение по чл. 25в, ал. 5 
заявителят се уведомява за заплащане на такси 
за регистрация, издаване на свидетелство и 
публикация и му се предоставя едномесечен 
срок. На заявителя се указва, че до един месец 
след изтичането на този срок таксите могат 
да бъдат платени в двоен размер.
(2) Когато в сроковете по ал. 1 дължими­
те такси се заплатят, се взема решение за 
регистрация, в което се посочва и регистро­
вият номер, под който марката се вписва в 
Държавния регистър на марките.
(3) Когато в сроковете по ал. 1 дължимите 
такси не се заплатят, заявката се счита за 
оттеглена.
(4) Решение по ал. 2 се взема от държав­
ния експерт, който извършва експертизата 
по същество, не по-късно от един месец от 
изтичането на сроковете по ал. 1.“
§ 25. В чл. 26 се правят следните изменения 
и допълнения: 
1. В ал. 1: 
а) в т. 1 накрая се поставя запетая и се доба­
вя „представляващо изричното волеизявление 
на заявителя за регистрация на географското 
означение и/или за вписване на ползвател на 
регистрирано географско означение“;
б) в т. 2 думата „данни“ се заменя с 
„идентификационни данни“, а думите „и/или 
ползвателя“ се заличават;
в) в т. 3 думата „данни“ се заменя с „иден­
тификационни данни“; 
г) в т. 6 думата „стоката“ се заменя с 
„конкретната стока, за която се отнася гео­
графското означение“; 
д) в т. 7 накрая се поставя тире и се добавя 
„страната, района или определената местност“;
е) точка 8 се изменя така:
„8. описание на установените качества или 
особености на стоката и връзката им с гео­
графската среда или с географския произход;“.
2. В ал. 2: 
а) точка 2 се изменя така: 
„2. документ, издаден от компетентния 
орган на съответната държава, удостоверяващ 
регистрацията на географското означение в 
страната на произхода, когато заявителят е 
чуждестранно лице;“
б) създава се нова т. 3:
„3. карта или скица, върху която са очертани 
границите на географското място;“
в) досегашната т. 3 става т. 4 и в нея след 
думата „пълномощно“ се поставя тире и се 
добавя „в случаите на упълномощаване на 
представител“;
г) досегашната т. 4 става т. 5 и в нея след 
думата „такси“ се добавя „за заявяване и 
експертиза за регистрация на географско оз­
начение или такси за заявяване и експертиза 
за вписване на последващ ползвател.“
§ 26. Създава се чл. 26а:
„Чл. 26а. (1) Заповедта по чл. 54, ал. 2 
ЗМГО съдържа:
1. наименованието за произход или гео­
графското указание;
2. стоката;
3. описание на границите на географското 
място;
4. данни за основните физични, химични, 
микробиологични и/или органолептични 
характеристики на стоката и ако е необхо-
димо – на суровините;
5. описание на традиционния местен метод 
за производство на стоката;